DP boogskietskuts wys hul slag by SA's | News24
DP boogskietskuts wys hul slag by SA's
=Duncan Booyens. Foto: VERSKAF
Duncan Booyens is een van die sewe HTS Daniel Pienaar skuts wat vir die Suid- Afrikaanse Boogskiet Kampioenskappe in Parys gekwalifiseer het.
Booyens het die o.17 afdeling 'n uitstekende telling van 292 uit 300 geskiet. Dit het hom in die algehele 4de posisie geplaas, slegs 1 punt agter die skut wat derde was. Hierdie uitsonderlike prestasie het hom 'n silwer medalje besorg.
Ander DP-skuts se uitslae is as volg: Ruan Hall (267), Eddie Boucher (267), J.P. Strydom (264), Frikkie du Plessis (254), Ernest Beneke (248) en Zander Grassman (230).
Pierre Bakkes, die ksuts se afrigter, het gesê dat boogskiet 'n nuwe sportsoort by DP is, maar dat die Tiere die afgelope agt maande uitstekend presteer het. 'n Blink toekoms word vir hierdie skuts voorspel.